**C:\Users\Taina\AppData\Local\Microsoft\Windows\Temporary Internet Files\Content.IE5\2B3JNGBR\MC900397953[1].wmfSTRATEGIOIDEN OPETTAMINEN**

|  |  |
| --- | --- |
| ***Tavoite:*** *Luen ymmärtäen* ***Keino:*** *Aktivoin aikaisemman tiedon* | |
| **Määritelmä** | Oppilailla on käsiteltävästä asiasta aikaisempaa tietoa eli omakohtaista tietoperustaa. Tämä tieto on kerääntynyt heille lukemalla, katsomalla TV:tä, elokuvia, matkustamalla tms. Kaikkien ihmisten aiemmat tiedot ovat erilaisia, yksilöllisiä. Omien aikaisempien tietojen aktivoiminen ja yhdistäminen luettavaan tekstiin auttaa oppiaita ymmärtämään ja muistamaan lukemansa. |
| **Miksi oppilaat tarvitsevat tätä strategiaa** | Aikaisemman tiedon käyttämisen voi auttaa oppilaita yhdistämään omat kokemuksensa luettavaan tekstiin ja näin ymmärtämään tekstiä paremmin ja syvällisemmin. Käsite tietoperusta viittaa myös kirjallisten yhteyksien luomiseen. |
| **Onnistumisen salaisuus** | Pysähdy ennen kuin aloitat lukemisen ja lukemisen aikana yhdistämään luettu/nähty omaan tietoperustaan. |
| **Kuinka opetan strategiaa** | Käyttäen luokkatasolle sopivaa kirjaa mallita oppilaille tietoperustan (aikaisemman tiedon) aktivointi ennen kuin aloitat lukemisen. Voit käyttää esim. alla olevia esimerkkejä:   * ”Oletko kokenut jotain samanlaista kuin kirjan kannen kuva kertoo?” * ”Mitä sinä tiedät jo entuudestaan tästä aiheesta, kirjailijasta, lajista?” (genre) * Kun luet: ”Muistuttaako tämä kirjan kohta sinua jostain jota olet aiemmin tehnyt tai lukenut? Se voisi auttaa sinua ymmärtämään paremmin kirjan tapahtumia.” * ”Kun mietit etukäteen mitä tiedät aiheesta, niin auttoiko se sinua ymmärtämään tekstiä paremmin?”   Kun ohjaat yhteistä harjoittelua, pyydä oppilaita ”kuuntelemaan ja keskustelemaan” vieruskaverin kanssa seuraavista:   * Aktivoi tai mieti mitä vanhaa tietoa sinulla on tästä aiheesta. * ”Miltä sinusta tuntui samanlaisessa tilanteessa?” * ”Kuinka nämä yhteydet auttavat sinua paremmin ymmärtämään tarinaa?” |
| **Ratkaisuja pulmiin** | Oppilaat oivaltavat usein melko nopeasti aikaisemman tiedon käyttämisen idean, mutta joskus tietoperustan aktivointi ei auta heitä tekstin syvällisemmässä ymmärtämisessä. Jos näin käy, muistuta oppilaita, että aikaisemman tiedon aktivoinnin tavoitteena on yhdistää meidät paremmin luettavaan tekstiin, jotta ymmärtäisimme ja muistaisimme paremmin.  Voit myös käyttää kolmen sarakkeen THO-taulukkoa (**t**iedän – **h**aluan tietää –**o**pin) ja täyttää sitä yhdessä oppilaiden kanssa ja opastaa heitä käyttämään sitä lukiessaan. |